கேள்வி: பிராங்கமெனைட்டு என்பது என்ன?
பதில்: படிமம்:Charoitite_with_frankamenite.png பிராங்கமெனைட்டு (''Frankamenite'') என்பது K3Na3Ca5(Si12O30)[F,(OH)]4·(H2O) என்ற மூலக்கூற்று வாய்ப்பாடு விவரிக்கப்படும் ஒரு கனிமம் ஆகும். அரிய கனிம வகையான கானேசைட்டு கனிமத்தில் புளோரின் ஆதிக்கம் செலுத்தும் ஒரு மாறுபாடு பிராங்கமெனைட்டு கனிமம் எனப்படுகிறது. பன்னாட்டு கனிமவியல் சங்கம் பிராங்கமெனைட்டு கனிமத்தை Fkm என்ற குறியீட்டால் அடையாளப்படுத்துகிறது. பிராங்கமெனைட் முச்சரிவச்சு படிக அமைப்பைச் சேர்ந்ததாகும். இதன் கட்டமைப்பின் அடிப்பகுதிகள் Ca-Na கலப்பு எண்முகிகளைக் கொண்டவை. இவை (Si12O30) இயைபு கொண்ட SiO4 எண்முகி குழாய்களுடன் இணைக்கப்பட்டுள்ளன. பிராங்கமெனைட்டு இந்த எண்முகிகளுக்கு இடையில் விநியோகிக்கப்பட்ட ஆறு Ca-Na கலப்பு நிலைகளைக் கொண்டுள்ளது. இது அதன் மாறுபட்ட கலவைகளை பிரதிபலிக்கிறது.Rozhdestvenskaya, I.V. and Nikishova, L.V. (1996) The Crystal Structure of Frankamenite. Mineralogical Magazine; 60; 897-905. இந்தக் கனிமத்தைக் கண்டுபிடித்த உருசியா கனிமவியலாளரும் படிகவியலாளருமான வி. ஏ. பிராங்க்-கமென்ட்சுகியின் (1915–1994) நினைவாக பிராங்கமெனைட்டு எனப் பெயரிடப்பட்டது.